kardosdrur/scandi-wiki huggingface dataset:
Homes Under the Hammer

Homes Under the Hammer er et britisk fjernsynsprogram om renovering og auktion, der oprindeligt blev sendt på BBC One som en del af BBC's morgenprogrammer. Serien har været sendt siden maj 2003. For øjeblikket er værterne Martin Roberts (2003–), Dion Dublin (2015–) og Martel Maxwell (2017–). Lucy Alexander, seriens oprindelige vært, forlod Homes Under the Hammer i 2016, men episoder med Alexander er blevet sendt med mellemrum helt frem til 2018. Serien er BBC's mest succesfulde show, der bliver sendt kl 10, og det har ofte 30 % af seerne med nye episoder, hvilket svarer til omkring 1,5 millioner seere per episode.

Værter 
Værterne fra den første sæson i 2003 var Lucy Alexander og Martin Roberts, og gæsteværterne Jasmine Birtles og Marc Woodward præsenterede en håndfuld episoder i den tredje sæson, da de faste værter havde andre forpligtelser. Den pensionerede fodboldspiller Dion Dublin blev den tredje vært sammen med de to oprindelige i 2015 begyndende på sæson 19.

Den 1. juli 2016 annoncerede BBC at Alexander stoppede som vært på Homes Under the Hammer, selvom hun senere uddybede, at hun fortsat ville optrædte i serien "i et par år fremover", som følge af måden sæsonerne bliver filmet og sendt på. Den. 30 marts 2017 blev Martel Maxwell fra BBC Scotland afsløret som den nye vært.

Referencer

Eksterne henvisninger 
 
Tv-programmer fra Storbritannien
Tv-programmer fra BBC
Maripasoula

Maripasoula er en kommune i Fransk Guyana, et oversøisk område og department i Frankrig, der ligger i Sydamerika. Med et areal på  er Maripasoula den største kommune i Frankrig.

Geografi 
Information om geografien i Maripasoula:

 Kommunens areal er 18.360 km² eller 7089 sq mi
 Byen er beliggende 100 m over havets overflade.
 Mindste højde på 66 m
 Maksimale højde 828 meter
 Gennemsnitlig højde 447 meter
 Tidszone: UTC -3:00 (Amerika / Paramaribo)
 Sommer- og vintertid adskiller sig ikke fra standardtid.

Afstand til omkringliggende områder er

 Maripasoula airfield 1,9 km
 Told-post Inini 4,1 km
 Øen Agoussou Tabiki 5,9 km
 Bakken Yaou 14,5 km
 Bjerget Mount Atachi Bacca 15,9 km
 Bjerget Mount Bellevue Maripasoula 16,8 km
 Dock Degrad Bois Blanc 23,6 km
 Flyveplads Coermotibo 24,2 km
 Degrad Fofo 26,2 km
 Øen Zaou Tabiki 27,9 km

Klima 
Maripasoula har et tropisk regnskovsklima (Køppen Af), og der er trykkende varmt og fugtigt hele året rundt. Selv om der er et fald i nedbør mellem august og november, er dette langt mindre markant end i Cayenne og Kourou.

Administration 
Maripasoula City er hovedstad i departementet.

Borgmesteren i Maripasoula hedder sir Robert Balla.
For alle administrative opgaver, kan man gå til City Hall Avenue Leonard Domerger.

Kommunen er en del af Ouest Guyanais fællesskab af kommuner.

Demografiske oplysninger 
Dens indbyggere er kendt på fransk som Maripasouliens og Maripasouliennes.

Byen har 4.538 indbyggere i den seneste folketælling fra 2004. Med en tæthed på 0,2 indbyggere per km² har Maripasoula oplevet en kraftig stigning på 24,3% af befolkningstallet i 1999.

 Mænd: 52,5%
 Kviner: 47,5%

Byens gamle navn var Øvre Maroni (1953).

Steder af interesse

Nationalpark 
Maripasoula-området hører til Guyana Amazonas Park ().

Kendte beboere 
Cyrille Regis, en tidligere fodboldspiller for West Bromwich Albion, Coventry City og England, blev født i Maripasoula.

Referencer 

Franske oversøiske territorier
Englands B-fodboldlandshold

Englands B-fodboldlandshold er det nationale B-fodboldhold i England, og landsholdet bliver administreret af The Football Association. Holdet har spillet mod både A- og B-landshold.

B-fodboldlandshold
Støttrup

Støttrup har flere betydninger:

 Støttrup (Hvilsom Sogn) – en bebyggelse i Viborg Kommune
 Støttrup (Farsø Sogn) – en bebyggelse i Vesthimmerlands Kommune
 Støttrup (gravhøj) – en rundhøj i Hvilsom Sogn
 Morten Jensen Støttrup – en dansk pietist

Se også
 Spøttrup (flertydig)
Sven Wollter

Sven Justus Fredrik Wollter (født 11. januar 1934, død 10. november 2020) var en svensk skuespiller.

Wollter spillede med i mange film, herunder i Offeret, Manden på taget, Manden fra Mallorca, Englegård og Jerusalem, sidstnævnte baseret på romanen af Selma Lagerlöf. For sine roller i Manden fra Mallorca og Sista leken vandt han prisen som bedste skuespiller ved tyvende Guldbaggepris.

Han medvirkede i tv-serier som Hemsöborna baseret på romanen af August Strindberg og Familien Rask fra 1976, baseret på romanen af Vilhelm Moberg, hvilken medvirken var et gennembrud for Wollters karriere. I sine senere år spillede han Van Veeteren i Håkan Nessers thriller-serie. Ud over optræden i film og tv spillede han roller i mange teaterstykker.

Wollter medvirkede tillige i Hollywood-produktioner som John McTiernans Den 13. kriger, hvor han spillede Kong Hrothgar.

Wollter var aktiv som kunstner i den svenske kommunistiske bevægelse siden sin ungdom og var medlem af Kommunistiska Partiet (tidligere KPML (r)). Hans aktiviteter omfattede Fria Proteatern og det succesfulde Tältprojektet, en musikalsk teaterforestilling om den svenske arbejderklasses historie, der turnerede Sverige og Danmark i sommeren 1977.

I 2018 modtog han den tidligere Jan Myrdalpris "Leninpriset" på ca. 100 000 SEK, opkaldt efter Vladimir Lenin.

Personligt liv 

Wollter fik fem børn; Ylva (1962-92) og Stina Wollter (født 1964) sammen med Annie Jenhoff, Lina Wollter sammen med Evabritt Strandberg, Karl Seldahl (født 1975) sammen med Viveka Seldahl og det yngste barn Magnus. Siden 2003 var han gift med Lisa Wede.

Referencer

Eksterne henvisninger 

 

Skuespillere fra Sverige
Storelung

Storelung er Fyns største højmose, som ligger omgivet af landbrugsland, nordøst for Nr. Broby på Midtfyn og har et areal på ca. 27,5 hektar, hvoraf staten ejer 1,3 ha.  Den har været tilgroet og sammenfalden på grund af tørvegravning og afvanding, men har i de seneste år været gennem et omfattende naturplejeprojekt.

Den er præget af tidligere tørvegravninger, og der ses rester af de gamle tørvegrave og dræningskanaler. Bl.a. løber der en nord-sydgående kanal igennem mosen, og mosen omgives desuden af en ringkanal. Storelung har centralt en stor åben moseflade, og tørvelaget har stedvis en tykkelse på op til 3,5 m.

Plantelivet
I den vandmættede del af mosen trives tørvemos (herunder blandt andet 7 sphagnummosser). Klokkelyng, hedelyng, tranebær og tuekæruld danner her markante tuer på mosefladen. Sjældne planter som hvid næbfrø, liden-  og rundbladet soldug , majgøgeurt samt rosmarinlyng forekommer og bør ikke plukkes.

Men den åbne moseflade er truet af dunbirk, pil og tagrør, der breder sig fra mosens kant og ind mod midten. På de udtørrede moseflader findes udbredte bevoksninger af græsarten blåtop med islæt af kærsvovlrod.

Dyreliv
Krattene i mosen er levested for de fleste af de almindelige sangfugle. Rørhøg er iagttaget over mosefladen, som fra tid til anden er rasteplads for større flokke af bramgås.

Storelung huser flere sjældne insekter knyttet til højmosefladens planteliv. Af sommerfugle forekommer moseperlemorsommerfugl, engperlemorsommerfugl og bølleblåfugl sammen med mere almindelige arter som citronsommerfugl, admiral, dagpåfugleøje, skovblåfugl og randøje-arter. I Storelung er mere end 25 forskellige arter natsværmere iagttaget.

Hugorme ses tit i mosen

Naturbeskyttelse
Mosen har siden 1982 været genstand for naturgenopretning gennemført af det daværende Fyns Amt. Naturstyrelsen har i dag et projekt om vandstandshævning og kratrydning.
Mosen er Natura 2000--område nr. 119 Storelung (habitatområde nr. H 103) og blev  fredet i 1969

Se også 
Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen 
 Basisanalysen 2016-21       

Natura 2000-planer
EU-habitatområder i Danmark
Fredede arealer i Danmark
Lokaliteter i Faaborg-Midtfyn Kommune
Naturgenopretning i Danmark
Martin Fouda Afana Bipouna

Martin Fouda Afana Bipouna (født 17. januar 1981 i Sverige) er en svensk professionel MMA-udøver, der konkurrer i bantamvægt-klassen.

Fouda er på nuværende tidspunkt (maj, 2018) rangeret som nr 25. på Europe Nordic-listen i bantamvægt-klassen på Tapology.

Fouda møder danske Rhassan Muhareb til Danish MMA Night den 9. juni 2018 i Brøndbyhallen i København.

MMA-karriere

Amatørkarriere 
Fouda kæmpede 25 MMA Amatørkampe.

Profesionel karriere 
Han fik sin professionelle MMA-debut ved The Zone FC 9 - Unbreakable i Gøteborg i Sverige den 7. maj 2011, hvor han tabte en enstemmig afgørelse mod den svenske Marko Gyllenland. Han havde herefter 3 sejre i træk før han tabte til lettiske Edgars Skrīvers ved Battle of Botnia 2016 den 10. december 2016 i sin hjemby, Umeå.

Fouda besejrede senest svenske Joel Moya Schoendorff ved IRFA - International Fight Ring Arena 11 den 18. februar 2018 i Stockholm.

MMA-udøvere fra Sverige
Kampsportsudøvere fra Sverige
Aníbal Godoy

Aníbal Cesis Godoy (født 10. februar 1990 i Panama City, Panama), er en panamansk fodboldspiller (defensiv midtbane).

Godoy spiller i Major League Soccer for San Jose Earthquakes, som han har repræsenteret siden 2015.Han har tidligere spillet for klubber i hjemlandet samt i ungarske Budapest Honvéd.

Landshold 
Godoystår (pr. juni 2018) noteret for 84 kampe og én scoring for Panamas landshold, som han debuterede for 3. marts 2010 i en venskabskamp mod Venezuela. Han scorede sit første mål for holdet i 2014 i et opgør mod El Salvador. Han var en del af den panamanske trup til VM 2018 i Rusland.

Referencer

Eksterne henvisninger 

Fodboldspillere fra Panama
Deltagere ved verdensmesterskabet i fodbold 2018
Fodboldspillere fra Budapest Honvéd FC
Fodboldspillere fra San Jose Earthquakes
Román Torres

Román Aureliano Torres Morcillo (født 20. marts 1986 i Panama City, Panama), er en panamansk fodboldspiller (midterforsvarer).

Torres spiller i Major League Soccer for Seattle Sounders FC, som han har repræsenteret siden 2015.Han har tidligere spillet for klubber i hjemlandet samt for Millonarios, Atlético Junior og Atlético Nacional i Colombia.

Landshold 
Torres har (pr. juni 2018) spillet 104 kampe og scoret ti mål for Panamas landshold, som han debuterede for 17. juli 2005 i en venskabskamp mod Sydafrika. Han scorede sit første mål for holdet i 2010 i et opgør mod Venezuela. Han var en del af den panamanske trup til VM 2018 i Rusland.

Referencer

Eksterne henvisninger 

Fodboldspillere fra Panama
Fodboldspillere fra Atlético Junior
Fodboldspillere fra Atlético Nacional
Fodboldspillere fra Millonarios
Fodboldspillere fra Seattle Sounders
Michael Amir Murillo

Michael Amir Murillo Bermudez (født 11. august 1996 i Panama City, Panama), er en panamansk fodboldspiller (højre back).

Murillo spiller i Major League Soccer for New York Red Bulls, som han har repræsenteret siden 2017. Han har tidligere spillet for San Francisco i hjemlandet.

Landshold 
Murillo har (pr. juni 2018) spillet 20 kampe og scoret ét mål for Panamas landshold, som han debuterede for 15. marts 2016 i en venskabskamp mod Nicaragua. Han var en del af den panamanske trup til VM 2018 i Rusland.

Referencer

Eksterne henvisninger 

Fodboldspillere fra Panama
Deltagere ved verdensmesterskabet i fodbold 2018
Fodboldspillere fra New York Red Bulls
Adolfo Machado

Adolfo Abdiel Machado (født 14. februar 1985 i Panama City, Panama), er en panamansk fodboldspiller (midterforsvarer). Han spiller i Major League Soccer for Houston Dynamo, som han har repræsenteret siden 2017.

Landshold 
Machado har (pr. juni 2018) spillet 73 kampe og scoret ét mål for Panamas landshold, som han debuterede for 1. juni 2008 i en venskabskamp mod Guatemala. Han var en del af den panamanske trup til VM 2018 i Rusland.

Referencer

Eksterne henvisninger 

Fodboldspillere fra Panama
Deltagere ved verdensmesterskabet i fodbold 2018
Fodboldspillere fra Houston Dynamo
Harold Cummings

Harold Oshkaly Cummings Segura (født 14. februar 1985 i Panama City, Panama), er en panamansk fodboldspiller (forsvarer). Han spiller i Major League Soccer for San Jose Earthquakes, som han har repræsenteret siden 2017.

Landshold 
Cummings har (pr. juni 2018) spillet 50 kampe for Panamas landshold, som han debuterede for 7. september 2010 i en venskabskamp mod Trinidad og Tobago. Han var en del af den panamanske trup til VM 2018 i Rusland.

Referencer

Eksterne henvisninger 

Fodboldspillere fra Panama
Deltagere ved verdensmesterskabet i fodbold 2018
Fodboldspillere fra San Jose Earthquakes
Fodboldspillere fra Independiente Santa Fe
Armando Cooper

Armando Enrique Cooper Whitaker (født 26. november 1987 i Colón, Panama), er en panamansk fodboldspiller (midtbane). Han spiller i Primera División de Chile for Universidad de Chile, som han har repræsenteret siden 2018.

Landshold 
Cooper har (pr. juni 2018) spillet 96 kampe og scoret syv mål for Panamas landshold, som han debuterede for 7. oktober 2006 i en venskabskamp mod El Salvador. Han var en del af den panamanske trup til VM 2018 i Rusland.

Referencer

Eksterne henvisninger 

Fodboldspillere fra Panama
Deltagere ved verdensmesterskabet i fodbold 2018
Fodboldspillere fra Club Universidad de Chile
Fodboldspillere fra Toronto FC
Fodboldspillere fra FC St. Pauli
Fodboldspillere fra FC Oțelul Galați
Jaime Penedo

Jaime Manuel Penedo Cano (født 26. september 1981 i Panama City, Panama), er en panamansk fodboldspiller (målmand). Han spiller i Rumænien for Dinamo București, som han har repræsenteret siden 2016.

Landshold 
Penedo har (pr. juni 2018) spillet 50 kampe for Panamas landshold, som han debuterede for 29. juni 2003 i en venskabskamp mod Cuba. Han var en del af den panamanske trup til VM 2018 i Rusland.

Referencer

Eksterne henvisninger 

Fodboldspillere fra Panama
Deltagere ved verdensmesterskabet i fodbold 2018
Fodboldspillere fra CA Osasuna
Fodboldspillere fra Los Angeles Galaxy
Fodboldspillere fra FC Dinamo Bucureşti
Matías Vecino

Matías Vecino Falero (født d. 24. august 1991) er en uruguayansk professionel fodboldspiller, som spiller for Serie A-klubben Lazio og Uruguays landshold.

Klubkarriere

Tidlige karriere 
Vecino startede sin klubkarriere i hjemlandet, hvor han repræsenterede de to Montevideo-klubber Central Español og Nacional.

Fiorentina 
I august 2013 skiftede han til den italienske Serie A-klub Fiorentina.

Lejeaftaler 
Vecino fik meget begrænset spilletid i den første halvdel af hans debutsæson i Italien. Han blev i januar 2014 udlejet til Cagliari. Han blev 2014-15 sæsonen også udlejet, denne gang til Empoli.

Gennembrud 
Efter at have imponeret hos Empoi, fik Vecino sit gennembrud hos Fiorentina, og blev en fast mand over de næste 2 sæsoner.

Inter Milan 
I sommeren 2015 blev han solgt til Inter Milan for en pris på 24 millioner euro. Han debuterede for klubben 20. august samme år i et Serie A-opgør mod sin gamle klub Fiorentina.

Vecino tilbragte 5 sæsoner i klubben. Han var i starten fast mand, men fik løbende mindre spilletid i løbet af sin tid i klubben.

Lazio 
Efter hans kontrakt udløb med Inter, skiftede Vecino i august 2022 til Lazio.

Landsholdskarriere

Ungdomslandshold 
Vecino har repræsenteret Uruguay på U/20-niveau.

Seniorlandshold 
Vecino debuterede for Uruguays landshold den 26. marts 2016. Han har været del af Uruguays trupper til flere internationale tuneringer, herunder verdensmesterskabet i 2018.

Titler 
Nacional
 Primera División Uruguaya: 1 (2011-12)

Inter Milan

 Serie A: 1 (2020-21)
 Coppa Italia: 1 (2021-22)
 Supercoppa Italiana: 1 (2021)

Kilder

Eksterne henvisninger 

 

Personer fra Canelones
Fodboldspillere fra Uruguay
Fodboldlandsholdsspillere fra Uruguay
Fodboldspillere fra Club Nacional de Football
Fodboldspillere fra ACF Fiorentina
Fodboldspillere fra Cagliari Calcio
Fodboldspillere fra Empoli F.C.
Fodboldspillere fra FC Internazionale Milano
Fodboldspillere fra SS Lazio
Deltagere ved verdensmesterskabet i fodbold 2018
Deltagere ved Copa América Centenario
Deltagere ved Copa América 2019
Deltagere ved Copa América 2021
Deltagere ved verdensmesterskabet i fodbold 2022
Rodrigo Bentancur

Rodrigo Bentancur Colmán (født 25. juni 1997 i Nueva Helvecia, Uruguay), er en uruguayansk fodboldspiller (midtbane). Han spiller i Premier League i England for Tottenham Hotspur FC

Klubkarriere 
Allerede som ungdomsspiller skiftede Bentancur til den argentinske storklub Boca Juniors i Buenos Aires, og i sæsonen 2014-15 blev han en del af klubbens førsteholdstrup. Han spillede for klubben frem til 2017, hvor han skiftede til den italienske Serie A-klub Juventus som en del af den handel, der sendte angriberen Carlos Tévez den anden vej.

Bentancur debuterede for Juventus 26. august 2017 i et Serie A-opgør mod Genoa.

Landshold 
Bentancur har (pr. juni 2018) spillet seks kampe for Uruguays landshold, som han debuterede for 5. oktober 2017 i en VM-kvalifikationskamp på udebane mod Venezuela.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Boca Juniors
Fodboldspillere fra Juventus F.C.
Gastón Silva

Gastón Alexis Silva Perdomo (født 5. marts 1994 i Salto, Uruguay), er en uruguayansk fodboldspiller (forsvarer). Han spiller i Argentina for Independiente.

Klubkarriere 
På klubplan startede Silva sin karriere i Montevideo-klubben Defensor Sporting, som han repræsenterede både på ungdomsplan og i de første år som seniorspiller. Efter tre sæsoner i klubben rejste han til Italien, hvor han skrev kontrakt med Torino F.C. Efter at have haft problemer med at komme på holdet i Serie A-klubben tilbragte han et år på leje i Spanien hos Granada.

Efter egentligt at have skrevet kontrakt med mexicanske Pumas UNAM i sommeren 2017 forlod Silva klubben uden at have spillet en eneste kamp, for i stedet at repræsentere Independiente i Argentina. Her var han i sin første sæson med til at vinde den næststørste af de sydamerikanske klubturneringer, Copa Sudamericana.

Landshold 
Silva har (pr. juni 2018) spillet 17 kampe for Uruguays landshold, som han debuterede for 13. oktober 2014 i en venskabskamp mod Oman. Han har repræsenteret sit land ved flere udgaver af de sydamerikanske mesterskaber, Copa América og ved VM 2018.

Referencer

Eksterne henvisninger 

Fodboldspillere fra Uruguay
Fodboldspillere fra Torino FC
Fodboldspillere fra Granada CF
Fodboldspillere fra Club Universidad Nacional
Fodboldspillere fra Independiente
Personer fra Salto
Carlos Andrés Sánchez

Carlos Andrés Sánchez Arcosa (født 2. december 1984 i Montevideo, Uruguay), er en uruguayansk fodboldspiller (offensiv midtbane), der spiller for CF Monterrey i den mexicanske Liga MX.

Klubkarriere 
Sánchez startede sin karriere i hjemlandet hos Liverpool Montevideo, og skiftede i 2009 til argentinsk fodbold, hvor han blev tilknyttet Godoy Cruz. Efter gode præstationer for klubben skiftede han i 2011 til Buenos Aires-storklubben River Plate.

De følgende fire år var Sánchez på kontrakt hos River, og han nåede at spille 100 Primera División-kampe for klubben. Herefter skiftede han til den mexicanske Liga MX-klub CF Monterrey.

Landshold 
Sánchez har (pr. juni 2018) spillet 34 kampe og scoret ét mål for Uruguays landshold. Han fik sin debut for holdet 13. november 2014 i en venskabskamp mod Costa Rica. Han har siden da repræsenteret sit land ved flere udgaver af de sydamerikanske mesterskaber Copa América.

Referencer

Eksterne henvisninger 

Fodboldspillere fra Uruguay
Fodboldspillere fra Club Atlético River Plate
Fodboldspillere fra Puebla FC
Fodboldspillere fra C.F. Monterrey
Personer fra Montevideo
Anne Linnet Band (album)

Anne Linnet Band er det selvbetitlede debutalbum fra det danske popband Anne Linnet Band, der udkom i 1981 på CBS Records.

Spor

Kilder 

Debutalbum fra 1981
Anne Linnet Band-album
Luigi Allemandi

Luigi Allemandi (født 8. november 1903, død 25. september 1978) var en italiensk fodboldspiller (forsvarer).

Allemandi blev verdensmester med Italiens landshold ved VM 1934 på hjemmebane, og spillede alle italiernes fem kampe i turnerigen. I alt nåede han at spille 24 kampe for landsholdet.

På klubplan repræsenterede Allemandi adskillige store klubber i hjemlandet, heriblandt Juventus, Ambrosiana (Inter) og Lazio.

Referencer

Eksterne henvisninger 

 

Fodboldspillere fra Italien
Fodboldspillere fra FC Internazionale Milano
Fodboldspillere fra Juventus F.C.
Fodboldspillere fra AS Roma
Fodboldspillere fra SS Lazio
Fodboldspillere fra SSC Venezia
Verdensmestre i fodbold
Pietro Arcari

Pietro Sante Arcari III (født 2. december 1909, død 8. februar 1988) var en italiensk fodboldspiller (angriber).

Arcari blev verdensmester med Italiens landshold ved VM 1934 på hjemmebane, men var dog ikke på banen i turnerigen. Han nåede aldrig at komme på banen i en landskamp.

På klubplan repræsenterede Arcari blandt andet AC Milan, Genoa og Napoli.

Referencer

Eksterne henvisninger 

 

Fodboldspillere fra Italien
Fodboldspillere fra AC Milan
Fodboldspillere fra S.S.C. Napoli
Fodboldspillere fra Genoa C.F.C.
Fodboldspillere fra U.S. Cremonese
Verdensmestre i fodbold
Luigi Bertolini

Luigi Bertolini (født 13. februar 1904, død 11. februar 1977) var en italiensk fodboldspiller (midtbane).

Bertolini blev verdensmester med Italiens landshold ved VM 1934 på hjemmebane, og spillede fire af italiernes fem kampe i turnerigen. I alt nåede han at spille 26 kampe for landsholdet.

På klubplan repræsenterede Bertolini blandt andet Torino-storklubben Juventus.

Referencer

Eksterne henvisninger 

 

Fodboldspillere fra Italien
Fodboldspillere fra Juventus F.C.
Verdensmestre i fodbold
Felice Borel

Felice Placido Borel (født 15. april 1914, død 21. januar 1993) var en italiensk fodboldspiller (angriber) og -træner.

Borel blev verdensmester med Italiens landshold ved VM 1934 på hjemmebane, og spillede én af italiernes fem kampe i turnerigen. I alt nåede han at spille tre kampe for landsholdet.

På klubplan repræsenterede Borel adskillige blandt andet Juventus Torino og Napoli.

Referencer

Eksterne henvisninger 

 

Fodboldspillere fra Italien
Fodboldspillere fra S.S.C. Napoli
Fodboldspillere fra Juventus F.C.
Fodboldspillere fra Torino FC
Fodboldtrænere fra Italien
Verdensmestre i fodbold
Personer fra Nice
Armando Castellazzi

Armando Castellazzi (født 7. oktober 1904, død 4. januar 1968) var en italiensk fodboldspiller (midtbane/back).

Castellazzi blev verdensmester med Italiens landshold ved VM 1934 på hjemmebane, og spillede én af italiernes fem kampe i turneringen. I alt nåede han at spille tre kampe for landsholdet.

På klubplan repræsenterede Castellazi Inter i fødebyen hele sin karriere.

Referencer

Eksterne henvisninger 
 

Fodboldspillere fra Italien
Fodboldspillere fra FC Internazionale Milano
Verdensmestre i fodbold
Personer fra Milano
Giuseppe Cavanna

Giuseppe Cavanna (født 18. september 1905, død 3. november 1976) var en italiensk fodboldspiller (målmand).

Cavanna blev verdensmester med Italiens landshold ved VM 1934 på hjemmebane, men var dog ikke på banen i turneringen. Han nåede aldrig at komme på banen i en landskamp.

På klubplan repræsenterede Cavanna blandt andet Pro Vercelli og Napoli.

Referencer

Eksterne henvisninger 
 

Fodboldspillere fra Italien
Fodboldspillere fra S.S.C. Napoli
Verdensmestre i fodbold
Bisballeprisen

Bisballeprisen er et dansk hæderslegat der uddeles af Bisballefonden, stiftet af Jens Bisballe 1981.
Prisen  er på 75.000 kr og uddeles ifølge fundatsen til "færdige, særligt begavede kunstnere, der uberettiget endnu ikke har opnået anerkendelse uden for en snæver kreds" og er et hæderslegat, som ikke kan søges.

Modtagere af Bisballeprisen 
2001 Lars Kjeldgaard
2002 Signa Sørensen
2003 Thomas FOS Poulsen
2004 Lars Frost 
2005 Simon Steen-Andersen
2006 Michael Noer
2007 Palle Sigsgaard 
2008 Merete Lind Mikkelsen
2009 Pernille With Madsen
2010 Li-Ying Wu
2011 Isabella Eklöf
2012 Rune Glerup
2013 Nanna Rützou Abell
2014 Laila Skovmand Larsen
2015 Johansen Skovsted Arkitekter 
2016 C. Y. Frostholm
2017 Signe Høirup Wille-Jørgensen
2018 Majse Aymo-Boot

Kilder og henvisninger
 Om Bisballeprisen

Kulturpriser fra Danmark
Etableret i 1981